Alhoewel die Suid-Afrikaanse ekonomie beter presteer sedert die politieke landskap verander het met die verkiesing van ’n nuwe staatspresident, is die ekonomiese beleid onduidelik omdat dit ’n groot element van onsekerheid bevat.
Vir die eerste keer in vier jaar skep die begroting ’n beter vooruitsig nadat die vorige presidensie daarin geslaag het om 60% meer te spandeer as wat die inkomste was.
Suid-Afrika kan ’n bietjie asemhaal, het sy gesê, nadat die graderings waghond, Moody’s, sy vertroue in die nuwe begroting gewys het deur die gradering dieselfde te hou en daardeur disinvestering voorkom het waar beleggers hulle geld sou onttrek.
Na die aanwysing van Ramaphosa as president het die verbruikersvertroue toegeneem, “soortvan ’n vars asemteug na die Zuma-era.”
Alhoewel die rand herstel het tydens hierdie proses, is dit nou weer onder druk nadat die Amerikaanse president, Donald Trump, die gordel stywer trek teenoor invoere na die VSA. Alhoewel hierdie uitvoere na die VSA nie so ’n groot deel van die Amerikaanse invoere uitmaak nie, is dit vir Suid-Afrikaanse uitvoerders van die uiterste belang.
Hierdie faktore maak die VSA ’n baie beter proposisie om geld te belê as die ontluikende markte waar die belegger ’n groter risikofaktor in die gesig staar.
Suid-Afrika se uitvoere op 29,8% en die invoere op 28,4% van die GDP, wys dat die wêreldekonomie ’n beslissende voordeel vir Suid-Afrika inhou.
Armoede, het sy gesê, kan nie verlig word terwyl daar ’n atmosfeer van disinvestering, aangemoedig deur die tekort aan vaardighede, heers nie.